Diari Oficial de la Generalitat Valenciana


Sumari del DOGV 4948, del 17-02-2005 (2005/1096)

Rotlle d'apel·lació número 673/2004. Cèdula de notificació.
-----------------------------------------------------------

### Dades del document

Número de DOGV
:   4948

Data del DOGV
:   17-02-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/1096


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 673/2004. Cèdula de notificació. [2005/Q1096]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant este edicte, faig saber:
  
Que en virtut del que s'ha acordat mitjançant la resolució del dia de hui, dictada en el rotlle d'apel·lació número 673/2004, que prové del juí verbal 301/2003, del Jutjat de Primera Instància de Quart de Poblet número 2, s'ha acordat notificar a l'apel·lat que es dirà al final, la sentència dictada en l'esmentat rotlle, que té l'encapçalament i la decisió que es diuen tot seguit:
  
«Encapçalament
  
Sentència número 749/2004
  
València, 1 de desembre de 2004
  
- Magistrats:
  
· Gonzalo Caruana Font de Mora
  
· María Antonia Gaitón Redondo
  
· Purificación Martorell Zulueta
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist el present rotlle d'apel·lació número 673/2004, que prové de les actuacions de juí verbal 301/2003, promogudes davant el Jutjat de Primera Instància de Quart de Poblet número 2, entre les parts; d'una, com a demandant apel·lant, la companyia Blas Dasí, SL, i d'una altra, com a demandada apel·lada, Fernando Rodríguez Vidal i la companyia Carbones, Comercio y Consignaciones, SA, sobre reclamació de quantitat per transport, en virtut del recurs d'apel·lació interposat per la companyia Blas Dasí, SL.
  
Decisió
  
Amb l'estimació en part del recurs d'apel·lació interposat contra la sentència dictada pel Jutjat de Primera Instància número 2 de Quart de Poblet en actuacions de juí verbal 3.001/2003, revoquem parcialment esta resolució i, amb l'estimació parcial de la demanda, condemnem Carbones, Comercio y Consignaciones, SA, a pagar a la demandant 2.379,90 euros i interessos des de la data de presentació de la demanda i les costes de primera instància. Es ratifica l'absolució de les peticions de la demanda a Fernando Rodríguez Vidal les costes del qual s'imposen a la part demandant. No s'efectua pronunciament de les costes causades en l'alçada.
  
Notifiqueu esta resolució a les parts i, de conformitat amb l'establit en l'article 207.4 de la Llei d'Enjudiciament Civil 1/2000, una vegada transcorreguts els terminis establits, si escau, per a recórrer sense que s'impugne, quedarà ferma, sense necessitat d'una declaració ulterior; i es procedirà a retornar les actuacions originals, juntament amb un certificat literal de la present resolució i l'ofici oportú, al jutjat d'on prové.
  
Esta és la nostra sentència, de la qual s'unirà un certificat al rotlle, que pronunciem, manem i firmem».
  
I perquè el que s'ha acordat es complisca i valga de notificació a l'apel·lat, la companyia Carbones, Comercio y Consignaciones, SA, i es publique en el Diari Oficial de la Generalitat Valenciana, lliure i expedisc el present edicte.